text:
Ged a tha an cuid a bu mhiosa de dhaonnachd uaireannan a’ tighinn am bàrr leis an daingneachadh de dh’aithne a thig o chòmhstri, ‘s ann gu tric a tha ath-nuadhachadh cultarail a’ tighinn còmhla cuideachd. Mar b’ fhuiltiche an strì, ’s ann as motha an t-ath-nuadhachadh, is dà thaobh an sgaraidh, tha e coltach, a’ feuchainn ri astar a chur eatarra. Ach ge b’ e cho gràineil is a dh’fhaodadh seo a bhith, tha eachdraidh a’ sealltainn – ’s mòr am beannachd – nach eil loidhnichean a’ bhlàir nan ruith gu dìreach, le cuid de dhaoine a-riamh ann nach eil a’ gabhail ri treubhachas ro shìmplidh mhic an duine.
Na Phròstanach le dualchas Eaglais na h-Èireann, tha an Dotair Iain MacCaluim (Ian Malcolm) às an Lorgain ga aithneachadh mar Bhreatannach. ‘S e a tha sònraichte gu bheil e cuideachd na òraidiche, na chraoladair, agus na sgrìobhadair ann an Gàidhlig na h-Èireann. Is e na ùghdair den leabhar Towards Inclusion: Protestants and the Irish Language (2009), tha ùidh shònraichte aige ann an eachdraidh na Gaeilge sa coimhearsnachd Chlèireach, agus tha e a’ feuchainn ri beagan solas a leigeil air a’ mhì-thuigse a mhaireas air gach taobh na Crìche, agus air taobh a-muigh na h-Èireann, mu eachdraidh a’ chànain. Tha am misneachd aige na fhèin-aithne mar Bhreatannach, ’s dòcha, a cheart cho cudromach dha ri eòlas agus tuigse air eachdraidh an eilein.
“Tha mi gun teagamh nam Bhreatannach, ach cha tèid mi às àicheadh gu bheil pìos mòr dhìom na Èireannach cuideachd. Ach am broinn nan Eileanan Breatannach, tha mi am beachd gu bheil Èirinn a Tuath na àite sònraichte – chan eil sinn uile gu lèir nar Breatannaich is chan eil sinn uile gu lèir nar Èireannaich, agus tha sin fìor air gach taobh den choimhearsnachd. Tha barrachd gar aontachadh na tha gar sgaradh.”
Chan eil na facail urramach, fìrinneach seo a-mhàin a’ toirt sealladh a-steach do dh’aithne ioma-fhillte an Ulaidh, tha iad, ‘s dòcha, a’ nochdadh beagan a bharrachd mu dheidhinn na beàirn eadar an t-sluagh. Mar a dh’ aidich an Dotair MacCaluim fhèin, thathar a’ faireachdainn gu bheil Cóigeamh Ulaidh an còmhnaidh air a bhith eadar dhealaichte bhon chòrr den eilean agus an Rìoghachd Aonaichte, agus tha ìomhaigh an àite agus an fhèin-aithne cho-roinnte a th’ aig na daoine air nochdadh chan ann mar thoradh air, ach a dh’aindeoin, stiùireadh oifigeil no cultarail o riaghaltas ann an Lunnainn no Baile Átha Cliath.
‘S mathaid, ge-tà, mar as lugha de dhiofar eadar nàimhdean ’s ann as mhotha de ghràin. Mar a tha eachdraidh a’ sealltainn, ’s e an t-sabaid eadar cultaran no deasbadan a tha gu ìre mhòr faisg air a chèile a tha uaireannan as fhuiltiche – Cogadh Sìobhalta nan Stàitean Aonaichte, no strì mhòr nan Cùmhnantach air na puingean as fhìnealta de dhiadhaireachd Phròstanach ann an Alba fhèin. Mar a leasaich Ian, tha an treubhachas air gach taobh an sgaraidh ann an Èireann a Tuath a’ ciallachadh gun deach ceistean a thogail mun roghainn aige Gaeilge a dh’ionnsachadh.
“Mar Ghàidheal agus mar Phròstanach, tha trioblaid air nochdadh o àm gu àm. Chuireadh e an t-iongnadh air cuid de dhaoine sa choimhearsnachd agam fhèin gun robh Pròstanach ag ionnsachadh seann chànan na Fèinne, agus tha mi air tachairt le iomadh Poblachdach a tha den bheachd nach bu chòir daoine Gaeilge a bhruidhinn mur a bheil iad a’ dol leis na beachdan Poblachdach cuideachd.”
Is e ri aghaidh an leithid de dh’aineolas, tha e na bheannachd gu bheil Iain a’ tuigsinn nach ann do threubh shònraichte a tha a’ Ghaeilge, agus làidir gu leòr na inntinn a chumail a’ dol le chòmhstri phearsanta gus eachdraidh a’ chànain a sgaoileadh sa choimhearsnachd Dhìlseach. Tha e na ìorantas, agus na chnap-starra gu adhartas a’ chànain, ma tha Poblachdaich no daoine sam bith eile a’ feuchainn ri sealbh cultarail a ghabhail oirre, agus nas cudromaiche tha e a’ cur barrachd meas air a’ Bheurla. Ma tha mion-chànan gu bhith beò, feumaidh comas a bhith aig luchd-labhairt a chleachdadh ann an suidheachadh sam bith, ach a-rèir na feallsanachd tana seo, ‘s ann a tha a’ Ghaeilge na cànan a tha freagarrach airson cabadaich shocair eadar daoine den aon bheachd, no a tha a’ frithealadh an aon eaglais, ach chan ann airson spàirn, no sìth, no còmhradh sam bith eile le nàmhaid aig a bheil Beurla. Ma ‘s i a’ Bheurla a’ bhun–roghainn chànanach ann an suidheachadh sam bith, ‘s i a bhuannaicheas, agus tha e riatanach gu bheil an leithid Iain MacCaluim agus muinntir na Gaeilge air fad a’ cur ceann ris an leithid no cha tig às ach ghettoachd agus mùchadh air a’ chànan.
Ach tha an Dotair MacCaluim, còmhla ri Pròstanaich is luchd-Aonaidh eile aig a bheil a’ Ghaeilge – leithid Linda Ervine, oifigear leasachaidh cànain ann am Beul Feirste agus piuthar-chèile Dhaibhidh Ervine nach maireann, a bha na bhall den UVF agus na bhall-pàrlamaid – le eachdraidh air an taobh. B’ ann air Rathad Bheersbridge, air a shuidheachadh ann an sgìre Dhìlseach, a chaidh a’ chiad mheur de Chonradh na Gaeilge a stèidheachadh san Lùnastail 1895, agus bha iomadh fir a bh’ aig ceann an Òrda Orainds an sàs sa bhuidheann air feadh na mòr-roinne, gun iomradh air na Pròstanaich aig an robh Gaeilge on ghlùn o na linntean a dh’fhalbh. Tha an Dotair MacCaluim am beachd gum b’ e an t-aramach poileataigeach aig toiseach an Fhicheadaimh Linn a bu choireach airson Pròstanaich iomain air falbh on a’ chànan.
“Chaidh An Conradh a ghabhail os làimh le Poblachdaich radaigeach, agus bhrosnaich iad Aramach na Càisge gu falaichte. Aig an Árd Fhéis ann an 1915, cheangail An Conradh e fhèin gu h-oifigeil gu Poblachdas, agus còmhla ris cheangail iad an cànan gu ideòlas poileataigeach. B’ ann an uairsin a chrìon an ùidh a bh’ aig Pròstanaich agus luchd-Aonaidh agus cha robh mòran ann a bha deònach an cànan ionnsachadh.”
Fhad ‘s a bha Èireannaich nam mìltean a’ cur cùl ris a’ Ghaeilge agus a’ togail na Beurla a bha, mar a tha i fhathast air feadh an t-saoghail, fosgailte do na h-uile ge b’ e am blàs no dùthaich, chaidh slabhraidhean an nàiseantachais a cheangail mu chasan na Gaeilge. Ma tha cànan air a chumail beò a-mhàin gus samhla de dh’aithne nàiseanta fhoirfichte a bhrosnachadh, thèid an cuid den t-sluagh nach gabh ris an aithne sin a chur chun an iomaill, gu h-àiridh ma tha mòr-chànan aca ri bruidhinn. Tha an fheallsanachd seo cuideachd a’ togail cheistean inntinneach mu fhamhairean litreachas na dùthcha, nàiseantaich agus Pròstanaich a chunnaic a’ Bheurla mar a’ chainnt aca fhèin.
Na bhalach, b’ e a’ chiad fhacail Ghaeilge a chuala Iain oíche mhaith agus codladh sámh o athair. A dh’aindeoin dhuilgheadasan, tha e fhathast ga cluinntinn is ga bruidhinn na bheatha làitheil, a’ diùltadh le misneachd agus le eòlas daoine a chanadh nach b’ ann dha a leithid a tha i. Ach tha Ulaidh na tìr a th’ air atharrachadh gu mòr o na seachdadan, agus thathar an dòchas, mar a tha teas na còmhstri a’ fionnarachadh, gum bi barrachd on a’ mhòr-roinn a’ toirt sùil air eachdraidh a’ chànain le sùilean soilleir agus, ge brith dè tha iad an dùil airson riaghailt phoileataigeach, ag aithneachadh gu bheil i na pàirt, gu ìre air choireigin, den fhèin-aithne aca uile.


c: text/html

text:
Tha stiùidio ainmeil Watercolour Music ann an Loch Abar air riochd àlainn ùr Gàidhlig de laoidh Nollaig ainmeil a chlàradh a ghabhas luchdadh a-nuas air-loidhne.
Thèid darna leth an airgid a thèid a thogail tro reic a’ chlàraidh shingilte àraid seo gu ruige Mercy Corps, carthannas a tha a’ toirt cobhair do dh’fhògarraich is daoin’ eile an cruaidh fheum air feadh an t-saoghail. Tha prìomh-oifisean Eòrpach na buidhne ann an Dùn Èideann.
Tha an seinneadair is craoladair Màiri Anna NicUalraig, a tha stiùireadh ceòl seirbheis Nollaig BBC Alba am-bliadhna, a’ seinn cuide ri sgrìobhaiche is seinneadair ainmeil eile, Rachel Walker, le eadar-theangachadh de thionndadh eireachdail an reul-ciùil John Renbourn air a’ Wexford Carol.
Tha aon de phrìomh sheinneadairean Gàidhlig na dùthcha, Ceana Chaimbeul, air briathran John eadar-theangachadh mar chuimhneachan air an neach-ciùil – ball den chòmhlan iomraiteach Pentangle, a chaochail na bu tràithe dhen bhliadhna, ach a bhiodh a’ tadhal tric air Watercolour Music.
Nuair a chunnaic Màiri Anna agus Rachel mar a thug an t-òran buaidh air an luchd-èisteachd aig àm clàradh na seirbheis, cho-dhùin iad a dhol dhan stiùidio air làrach nam bonn airson an laoidh a chlàradh airson a chur ma sgaoil. “Tha briathran John freumhaichte ann an saoghal nan Ceilteach, agus bha sinn riamh an dùil gun obraicheadh riochd Gàidhlig gu math. Bu mhath leinn smaoineachadh gu robh tionndadh tiamhaidh Gàidhlig Ceana air còrdadh ris.”
Thuirt Rachel Walker (Seinneadair Gàidhlig na Bliadhna ann an 2014), a bha uaireigin na h-oileanach aig Ceana, “Bha Ceana riamh cho fialaidh le a gibht son fìor òrain a dhèanamh dhe na h-eadar-theangachaidhean aice. Bha sinn airson ’s gum biodh an clàradh gu feum cuideachd, mar sin tha sinn air aonta ruigheachd le Mercy Corps, a gheibh dàrna leth an airgid a thèid a thional tro reic Laoidh Loch Gàrmain.”
Thuirt Nick Turner, co-stiùiriche Watercolour Music, “Is e an còmhnaidh dreach John air an laoidh seo a’ chiad ghairm Nollaig againn aig an taigh gach bliadhna. Tha a bhriathran ag aithneachadh dùbhachas an t-saoghail a-cheart cho math ri shubhachas. Bidh an t-airgead a thèid gu ruige Mercy Corps na chuideachadh mòr dhaibh nan taic an aghaidh iomadh cruaidh-chàs air feadh na cruinne."
Thèid 50 ás a' cheud de phrothaidean bhon chlàradh gu ruige obair Mercy Corps, a tha ag obair ann an còrr is 40 dùthaich air feadh an t-saoghail. Is iad Mercy Corps aon dhe na buidheannan as motha a tha ri cobhair taobh a-staigh Siria an-dràsta agus tha iad air sgaoileadh a-mach dhan Leabanon, Iòrdan, Iorag, an Tuirc, a’ Ghrèig agus na dùthchannan Balcanach airson cobhair a dhèanamh air fògarraich an sin.
Chaidh an t-òran singilte, a ghabhas luchdadh a-nuas air-loidhne, a chur ma sgaoil air Di-Luain 7 Dùbhlachd. Gabhaidh a cheannach tro www.watercolourmusic.co.uk air duilleag a’ bhùth aca agus cuideachd tro Amazon.

robotstxt: allowed

filter: keep


text:
Seo bhideo TED le Niel Harbisson, duine air a bheil ciorram àraid. ’S e seòrsa dallachd a th’ air, achromatopsia, agus chan urrainn dha dathan fhaicinn; chì e an saoghal ann an dubh is geal a-mhàin. ’S e neach-ealain agus iomairtiche a th’ ann an Harbisson cuideachd le ùidh ann an leasachaidhean saibeirneatach, agus mar fhreagairt dhan chiorram aige fhuair e inneal ceangailte ri a cheann a leigeas leis dathan a mhothachadh mar fhuaim na chorp. Mar thoradh air an leasachadh seo, air a’ phòsadh a rinn e eadar teicneòlas agus bitheòlas, tha e a’ tagradh gur e saibeorg a th’ ann fhèin, agus stèidhich e an Cyborg Foundation, buidheann a nì strì airson chòireachan daoine saibeirneatach. Tha an leasachadh fhèin inntinneach, agus na deuchainnean ealanta a rinn Harbisson leis an fhàth innealta/bitheòlach aige, ach nas inntinniche buileach ’s gun gabh Harbisson ri fèin-aithne saibeairneatach. Coltach ri Steve Mann, tha grunnan daoine a-nis gan aithneachadh fhèin mar shaibeorgan agus a’ sireadh chòireachan. Chan e fiscsean-saidheans a th’ ann tuilleadh: tha linn nan saibeirneatach oirnn mar thà.
Leanaibh sinn air Twitter:
Ceòl nan Speuran
Làraichean
- "Clach-mhìle ann an litreachas na Gàidhlig." -Cothrom
- "Còrdaidh Saorsa riut agus tha mi ga mholadh." - An t-Albannach
Cùrsa Memrise ACDD
Roinnean-seòrsa
- ceòl (24)
- corpas ficsean-saidheans (14)
- fànas (18)
- Ficsean-saidheans (74)
- FS Gàidhlig Tràth (6)
- naidheachd (79)
- punc (16)
- saibeirneatachd (27)
- SF (6)
- Uncategorized (2)
- Còraichean nan iomhaighean le CLÀR 2011, 2013, cleachdte le cead.


text:
Page 58 - A Funny Gaelic Story for the Serious LearnerPublished by Ronald Caplan on 1989/2/1 (1763 reads)
A Funny Gaelic Story for the Serious Learner Told by Evelyn Smith, Wreck Cove: But yes, the story about the cat. Now that came from Donald Angus MacLeod from Lewis. I don't know if I told you how it came about. We were up in the Community Hall, 4 years ago this summer. And Donald Angus and his wife, and their daughter and her husband and their two children, 'were there. And we were having a ceilidh for them because they were going back to Scotland. And I think Alice D. B. told a sto? ry. And I had never been telling stories, up until that. And I think Alice told a little story. And maybe I told one, I can't remember. But anjrway, he beck? oned to me. He was sitting down near the back of the hall, and made a sign for me to come. And he whispered that story of the cat into my ear, in Gaelic. And he said-- in Gaelic, he said to me, "I'm shy. I don't want to tell it. But I think it's funny. You tell it." And that's the first time that I told that story. And that came from Lewis, Scotland. And he's an elder in the Free Church in Scotland, so when I tell the story, and I tell the source that it came from...! I don't think anyone thinks it's on the smutty side! (Oh, it's not a bit on the smutty side....) Now, you want me to tell the story in Gaelic. (I want you to tell the story in Gaelic, yes.) Storaidh a' chait Bha Anna agus M6rag a' fuireach ann an taigh beag snog 's na Hearadh. 'S e dithis pheathraichean a bh'unnta. Cha robh 'ad aosd idir.'s e nigheanan dg a bh'unnta, agus cha robh 'ad p6sda. Bha taigh beag snog aca, 's bha 'ad an comhnaidh ag iar? raidh gum biodh a-huile dad 'na 'ite fh6in. Bha aon chat aca--cat boirionn. Agus cha robh 'ad a' leigeil an cat a mach, o lk na dh' oichdhe, a shamhradh na gheam- raidh. 'S tha mi cinnteach gu faod fhios a bhith agaibh gur son nach robh 'ad airson a' chat a leigeil a mach. Na leigeadh 'ad an cat a mach, bha feagal orra gum biodh Suppliers of Commercial Recreational Fencing P.O.Box 98, King St., North Sydney, N. S. B2A 3M1 '"' 794-4773 HAVE OUR AUGER TRUCK DIG YOUR HOLES." piseagan aice, agus gun cuireadh na pisea- gan an taigh beag snog aca treimh' ch6ile. Faodadh tu bhi cinnteach gu robh iomadach , uair nuair a bha an cat gl6 nednach gu fai- gheadh i mach comh' ri na cait eile. nuair a thigeadh na cait firionn timcheall. Ach chan fhaigheadh i mach as a sud. An ceann dine, chaidh M6rag an null gu, mar a chanadh sinn as a' Bheurla, gu'n a "mhainland" a' choimhead airson cosnadh. Agus fhuair i sin. Agus bha Anna aig an taigh leis a' chat. Cha robh fad's am bith gus na choinnich i gille 6g, tapaidh. Agus thdisich a' suiridhe. Agus mar a thachras gl6 thric, an ceann Ciine, rinn 'ad suas an inntinn gum p6sadh 'ad. Agus rinn 'ad sin. Agus dh'fhalbh 'ad air turus mar a ni chuid as motha do mhuinntir 6g an deidh dhaibh pdsadh. Agus bha Anna aig an taigh leatha fh6in, leis a' chat. Agus a h-uile 1', bha i fui? reach, a' feitheamh ach an tigeadh litir bho Mhdrag, ach ciamar a bha gnothaichean a' dol leatha. Bha 1' an deidh 1' a' dol seachad, 's cha robh guth a' tighinn. Ach a 1' seo. chunnaic i 'm post' a' tighinn, agus chuir e litir m6r dhan a' mhailbox. A mach gun a ghabh Anna. Thuirt i rithe fh6in, "Oh, gheibh mi naidheachd a nisd ach ciamar a tha Morag a' faighinn air adhart." Thug i a' litir a stigh 's riab i fosgailt' e. Ach an deidh fhosgladh, nuair a sheall i, cha robh sgread air a' sgriobhadh as a' litir, ach na ceithir facail seo: "Leig a-mach an cat!"
Adobe Acrobat Reader is required to the PDF version of this content. Click here to download and install the Acrobat plugin


text:
’S ann san Iapan a thòisich mi air feamainn ithe agus a bharrachd air bathar-bìdh eile à Àisia, mar sabhs sòigha, nùdallan soba, bhineagar rus, fras seasamain, tha feamainn an dèidh grèim daingeann fhaighinn am measg nan cnogan ’s nam pacaidean ann an stòr cidsin an taighe. Dh’fhalbhainn gu taigh-bìdh agus ’s e sùgh konbu, seòrsa de stamh (feamainn dubh, no ceilp), a bhiodh anns a’ bhrot a thigeadh an cois nan truinnsearan eile, no bhiodh sgeilbheagan tana nori, càirdeach ri slòcan (seòrsa de dh’fheamainn dhearg), a’ sgeadachadh an ruis agus a’ phrìomh thruinnseir. Chan eil for aig na h-Iapanaich nach e rud àbhaisteach an fheamainn a chleachdadh ann an iomadh dòigh, oir tha i cho stèidhichte ’nan dualchas bìdh.
An-diugh an Alba, a-mach bho phacaidean nori agus konbu, bidh mi a’ ceannach mo chuid feamad bho chompanaidh stèidhichte an Dún na nGall, Èirinn, oir ’s iadsan na h-aon daoine as aithne dhomh a tha a’ reic feamainn thioram don mhòr-shluagh mar bhiadh. Tha fhios agam gu bheil companaidh feamad sna h-Eileanan an Iar a bhios a’ reic bathar maise air a dhèanamh de dh’fheamainn, ach cho fad ’s as aithne dhomh, chan eil iad ga reic mar bhiadh. Bidh mi a’ cur a dh’iarraidh air-loidhne i, agus bidh iadsan aig www.seaveg.co.uk ga cur gu luath gam ionnsaigh oir tha oifis aca ann an Roslin, Meadhan Lodainn.
Bhuapasan, gheibhear mircean alaria esculenta (ris an canar gruaigean ann an cuid de sgìrean) a tha coltach ri wakame undaria pinnatifida, duileasg palmaria palmata, slòcan porphyra umbilicalis (càirdeach ri nori porphyra), an cairgean chondrus crispus (sa bheil stuth slamanach (carrageenan) coltach ri agar agar), smeartan saccharina latissima, imleag himanthalia elongata agus iad uile air an tiormachadh leis a’ chompanaidh seo gus nach eil agad ach am bogadh ann an uisge fuar mun dèanar còcaireachd leotha. Tacan an dèidh sin, ataidh iad dìreach mar gum biodh iad fo uachdar na mara, agus gabhaidh an ithe mar sin fhèin, gun am bruich idir, mas e sin do thoil. ’S e am mircean as tric’ a bhios mis’ a’ cleachdadh, agus chanainn gu bheil an fhèill as motha san àird an ear air a dhlùth-charaid wakame. Tha an dà sheòrsa làn tacsa agus cha lasaich iad do mhionach tuilleadh ’s a chòir! Chì thu san dealbh seo gur e an duilleag mhòr ris an canar wakame san Iapanais agus gun can iad mekabu ris an duilleach. Gheibhear barrachd fiosrachaidh air na seòrsachan feamad againne air Youtube leis a’ bhideo “Feum à Feamainn”.
Bheir mi dhuibh reasabaidh airson brot churrain le dinnsear, seasamain agus mircean, agus seo na dh’fheumas tu:
Cnap dinnseir air a mhin-ghearradh
Cnap ìm no spàin ola
Currain, tòrr dhiubh, air an gearradh mar as àbhaist.
Grunn phìosan de chas ’s rùsg a’ mhircein, air at ann an uisge fuar; air neo, nì wakame à bùth-bìdh Àisianach a’ chùis
Corra spàin fras seasamain ghil
Uiread de shùgh mairt-fheòil, circe, no luibhe a lìonas poit
Salann ’s piobar
An Dòigh
- Leagh an t-ìm no teasaich an t-ola ann am poit agus bruich an dinnsear airson mu dhà no trì mionaidean.
- Cuir a-steach na currain agus bruich sin airson mu cheithir no còig mionaidean eile, ga mheasgachadh gu math.
- Cuir ann craiteachan salainn ’s piobar, a rèir do mhiann.
- Lìon a’ phoit leis an t-sùgh feòla no glasraich agus thoir gu goil e.
- Cuir am mircean gearrta agus fras seasamain gheal ann, agus cuir am brot gu caoin-bhruich fad fichead mionaid no mar sin.
- Nuair a bhios na currain tais gu leòr, ’s urrainn dhut am pronnadh le plocan air neo a h-uile rud a choimeasgachadh gu mìn ann am blender nuair a bhios am brot air fuarachadh.
– Steaphan MacRisnidh
var _gaq = _gaq || []; _gaq.push(['_setAccount', 'UA-48957534-1']); _gaq.push(['_trackPageview']);
(function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();


text:
Uicipeid:Leabhar-aistridh nan cleachdair ùra
Hallo, agus fàilte do'n Wikipedia! Ma tha sibh ùr ris a'choimhearsnachd againne an seo, no eadhan ma's e siolpair a th'annaibh o chionn fhada, nach fhàgaibh sibh sgrìobag an seo, ag innse dhuinn beagan mu'r deidhinn.
Bu toigh leinn beagan fios air na h-ùidhean agaibh, is na cuspairean air a bheil sibh eòlach. Bhitheamaid nur comain, cuideachd, ma dh'innseas sibh ciamar a fhuair sibh fios mu dheidhinn a'Wikipedia Ghàidhlig.
A chur an tuairisgeul agaibh ris an liosta, briogaibh an seo, agus sgrìobhaibh an t-ainm agaibh anns a'bheàrn cuspair. Cuideachd, nach cuiribh sibh an t-ainm-cleachdair agaibh ris an teachdaireachd ma's e ur toil e, le bhith clo-sgrìobhadh ceithir "tilde", mar seo: ~~~~ gus am faod leuchd-leughaidh a leum dìreach do'n duilleig-còmhraidh agaibhse, agus fàilte pearsanta a chur oirbh, ma thogras iad.
Eòghan[deasaich an tùs]
Haidh, seo Eòghan, dìreach a'dèamamh cinnteach gu bheil an rud seo ag oibreachadh gu ceart! Eoghan 01:57, 21 Dec 2004 (UTC)
Fhuair mi fios mu dheidhinn a'WP an tòiseach sa cholbh teicneòlach sa phaipear-naidheachd ionadail agamsa. Bha uimhir drùidhteach de stuth ann cheana, agus nuair a leugh mi anns an aiste mun cuairt na Gàidhlig gun robh WP gu lèir sa Ghàidhig fhèin, thainig mi'n seo!
Tha uidh (is beagan fios) agam air cuspairean saidheansach is cànanachasach. Eoghan 00:51, 22 Jan 2005 (UTC)
Derek Ross[deasaich an tùs]
Tha mi à dh'Obar Bhrothaig. 'S toil leam eachdraidh, coimpiutaireachd, cànanaich agus dàn-chluiche. Leugh mi an Wikipedia gach là. -- Derek Ross | deasbair 07:09, 21 Dec 2004 (UTC)
Meatbong[deasaich an tùs]
'S toil leam Bong agus 's toil leam Meat no feoil, 's mar sin 's mise Meatbong, An t-Eadailteach gun naire. CUideachd 's toil leam Fiorentina (nach maireann),Forza Na Purpaidh! Speis is Gaol a chairdean.


text:
- TIOTAL
- Caisteal nan Granndach, faisg air Baile nan Granndach, Srath Spè
- EXTERNAL ID
- PC_PWG_PHOTO_004
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- LINN
- 1870s
- NEACH-FIOSRACHAIDH
- PFW Grant
- AITHNEACHADH MAOINE
- 29659
- KEYWORDS
- cairtean-puist
caistealan
aramach nan Seumasach
Clann Ghrannd
cinnidhean
'S ann mu 1870 a chaidh an dealbh-camara seo de Chaisteal nan Granndach a thogail. Tha an caisteal mu mhìle gu tuath air Baile nan Granndach agus bha e na chathair do chinn-feadhna Ghranndaich Shrath-Spè. Chaidh an tùr tùsail a thogail sa 15mh linn le Cuimeanach Bhàideanach.
B' e 'Caisteal Fraochaidh' a bha air roimhe, agus thàinig Caisteal nan Granndach gu bhith na phrìomh àite-còmhnaidh nan Granndach ann an 1693. A dh'aindeoin mar a bha na Granndaich a' cur taic ris an riaghaltas, chaidh an caisteal a chleachdadh na àite-còmhnaidh le na Seumasaich aig àm aramach nan Seumasach ann an 1715 agus ann an 1745.
Chaidh an tùr tùsail air cumadh 'L' a leudachadh le Sir Ludovic (Maoldònaich) Grannd ann an 1765 gus an robh e na chaisteal a tha fhathast na sheasamh an-diugh. Leigeadh leis a' chaisteal a dhol o fheum mu dheireadh ach chaidh ùrachadh a dhèanamh air sna 1990an agus 's e àite-còmhnaidh prìobhaideach a th' ann an-diugh


text:
Oidhche spòrsail dha clann agus teaghlaichean. Beagan ùine airson faochadh fhaighinn bho na farpaisean Diluain agus Dimàirt! A fun night for children and their families. Time to let off steam after competitions on Monday and Tuesday!
Mòd nan Eilean Siar 2016
Western Isles Mod 2016
Friday 14th to Saturday 22nd October 2016
Posts By: rnmadmin
Mac-talla Cogaidh/ Echoes of War
Tachartas sònraichte de dh’ òrain is bhàrdachd an t-Urramach Iain Macleòid nach maireann, le ceòl bho Erik Spence. Còisir Ghàidhlig Inbhir Pheotharain, Seumas Greumach, Kirsteen Menzies agus Bun-sgoil An Dùn Bhig A special performance of the songs and poetry of the late Rev John MacLeod, with music from Erik Spence. Dingwall Gaelic Choir, James Graham,… Read more »
App a’ Mhòid Nàiseanta 2015/ Mod App 2015
Dèan cinnteach gun luchdaich thu sìos an App gun dàil airson fiosrachadh air Mòd an Òbain 2015! Make sure and download the Mòd App straight away to find out more about Mòd 2015
Pub Music Circuit/ Cearcall Ciùil
Tha tòrr a’ dol anns an Òban an t-seachdain seo. Thigibh gu na taighean-seinnse airson deagh cheòl is craic There’s lots going on in Oban this week! Come along to the pubs for good music and plenty craic.
Clàraidhean de luchd-buannachaidh co-fharpaisean a’ Mhòid aig Stiùidio a’ BHBC / BBC Mòd Recording Sessions
Clàraidhean de luchd-buannachaidh co-fharpaisean a’ Mhòid aig Stiùidio a’ BHBC, BBC Studio, St. Columba Church Hall, Corran Brae, Oban Diluain 12mh agus Dimairt 13mh (Na dorsan a’ fosgladh eadar 6.00f agus 6.20f) Dihaoine 16mh (Na dorsan a’ fosgladh eadar 8.45f agus 9.15f) Airson tiocaid cuir fòn gu 07624 910 525 Mòd Recording sessions, BBC Studio,… Read more »
Fighe
Obair ùr bho Raonaid Walker a tha air duaisean a chosnadh, stèidhichte air òrain is ruitheaman bho ghnìomhachas aodaich na h-Alba. Bidh Art MacCarmaig agus Fiona Nic an t-Sealgair cuideachd nam pàirt den taisbeanadh fìor mhath seo. Ann an co-bhann le Comunn Dunollie A new work from award winning Rachel Walker, based on the songs… Read more »
Seann Bhaile an Òbain/ Old Oban
Gabh iongnadh mu na caractaran agus na suidheachaidhean a tha air cumadh a thoirt air an Òban thar nam bliadhnaichean le Bob MacCulloch agus ceòl tùsail bho Erik Spence agus Dave Mason. Marvel at the characters and the scenes that have shaped Oban over the years with Bob MacCulloch and original music from Erik Spence… Read more »
Mìorbhall Nam Beann/ In Praise of Ben Dorian
Balaich Dhonnchaidh Bhàin le Iain MacPhàrlain aig an stiùir deiseil gus deagh oidhche a thoirt dhuibh bho na sgrìobh bàrd Earra-Ghàidheal Donnchadh Bàn Mac an t-Saoir. Tha Dualchas Nàdair na h-Alba a’ toirt taic don tachartas seo. Donnchadh Bàn’s Boys led by Iain MacFarlane ready to provide a night of superb entertainment featuring the work… Read more »
Cuirm a’ Mhòid : Para Shandaidh – Turas Gàidhealach / Mòd Fringe : Para Handy – A Highland Voyage
Tallaichean a’ Chorrain, Dimàirt 13mh An Dàmhair 8.00f, £10.00 | Buill £5.00 Cuirm a’ Mhòid : Para Shandaidh – Turas Gàidhealach Corran Halls, Tuesday 13th October, 8.00pm. £10.00 | Members £5.00 Cuirm a’ Mhòid : Para Handy – A Highland Voyage
Tachartasan eile aig a’ Mhòid / Other Mòd Events
Get creative in our free Gaelic writing workshop Wednesday 14 October, 2:00 – 3.30pm, The Library, Oban High School Creative Writing Workshop flyer Gaelic at the National Library of Scotland – From collecting the past to collecting the future Tuesday 13 October, 6-7pm. Great Western Hotel, Oban Gaelic at the National Library of Scotland Leaflet… Read more »


text:
6 an t-Ògmhios
'S e 6 an t-Ògmhios an 157mh latha dhen bhliadhna a rèir a' Mhìosachain Ghriogaraich (158mh ann am bliadhna-leum). Tha 208 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1944 - Batail Normandy (D-Day), An Dàrna Cogadh
- 1992 - Thòisich Urras nan Croitearan Asaint am fearann dhen Oighreachd Asaint a Tuath a cheannachd.
Breithean[deasaich | deasaich an tùs]
- 1871 - Thomas Mann, sgrìobhadair Gearmailteach.
- 1943 - Richard Smalley, ann an Akron (Ohio). Ceimigear às na Stàitean Aonaichte.
- 1956 - Björn Borg, ann an Stockholm. Cluicheadair às an t-Suain.
Bàsan[deasaich | deasaich an tùs]
- 1891 - Iain MacDhòmhnaill, ciad Phrìomh-mhinistear Chanada.
- 1912 - Alasdair Gilleasbaig MacGilleMhìcheil, neach-cruinneachaidh beul-aithris.
- 1946 - Gerhart Johann Robert Hauptmann, sgrìobhadair Gearmailteach.
- 1961 - Carl Gustav Jung, ann an Küsnacht. Lighiche-inntinn, saidhceolaiche agus feallsanaiche às an Eilbheis.


text:
- TIOTAL
- Trèana seirbheis a' tighinn dlùth air Acha na Sìne, 1997
- EXTERNAL ID
- NRM_NBNW_KL_DS080560
- ÀITE
- Ach na Sìne
- SGÌRE
- Am Blàr Dubh
- SIORRACHD/PARRAIST
- ROS: Cunndainn
- DEIT
- Cèitean 1997
- LINN
- 1990an
- CRUTHADAIR
- Lynn Patrick
- NEACH-FIOSRACHAIDH
- Taigh-tasgaidh Nàiseanta an Rèile, Iorc
- AITHNEACHADH MAOINE
- 20046
- KEYWORDS
- rèile
rathaidean-iarainn
trèanaichean
Chaidh an Dealbh-camara seo de thrèana seirbheis ScotRail Clas 156 a' tighinn dlùth air stisean Acha na Sìne a thogail sa Chèitean 1997. 'S e seo aon den bheagan lùibean seachnaidh air loidhne A' Chaoil, a tha sa mhòr-chuid na loidhne shingilte.
Air a thogail le Companaidh Rèile Inbhir Pheofharain & An Eilein Sgitheanaich, chaidh an stèisean fhosgladh ann an 1870. 'S e aon de na stèiseanan tùsail air loidhne A' Chaoil còmhla ri na stèiseanan ann an Gairbh agus Srath Carrann a th' ann. Thog an companaidh Taigh-òsta Acha na Sìne ri tabh an àrd-chabhsair chun an ear ach chaidh an togalach a sgrios le teine ann an 1996. Tha e a-nis air a leagail ri talamh. Dh'fhosgail an stèisean le seòmraichean ùrachaidh a bha stèidhichte san taigh-òsta. Tha stoidhle togalach na stèisein coltach ris an fheadhainn ann an Gairbh agus Srath Carrann. Tha lùib seachnaidh aig an stèisean agus chaidh a dhealbhachadh gus am faigheadh trèanaichean a bha luchdaichte le bàtaichean-iasgaich seachad air a chèile. An-diugh, 's e aon den bheagan lùibean seachnaidh air loidhne A' Chaoil a tha sa mhòr-chuid na loidhne shingilte a th' ann.
Fiosrachadh
O chionn còrr is ceud bliadhna, chaidh a dhà de na rathaidean-iarainn as àillidh air an t-saoghal, Loidhne Rèile a' Chaoil agus Loidhne Rèile a Tuath, a thogail. Tha prìomh loidhne na Gàidhealtachd gan ceangal ris a' chòrr de lìonra rèile na RA. Bho 1997 gu 2003, thog Taigh-tasgaidh Nàiseanta na Rèile deilbh nan trì loidhnichean sin, agus bho na h-ìomhaighean chaidh trì taisbeanaidhean a chruthachadh - 'Connections to the Kyle' ('Ceanglaichean dhan Chaol'), 'By Firth and Flow' ('Ri Caolas agus Sruth) agus 'The Highland Link' ('An Ceangail Gàidhealach'). Nochd na taisbeanaidhean air Lìonra Tasglann na h-Alba (SCAN) san taisbeanadh dhidseatach 'North by Northwest' a chur air bhog gu h-oifigeil làrach Thasglann Nàiseanta na h-Alba air 5 an t-Ògmhios 2001 ann an Inbhir Nis. Sheas an co-obrachadh le SCAN gu 2009 nuair a chaidh 'North by Northwest' a ghluasad chun na làraich-lìn, Am Baile.
Tha 'North by Northwest' a' clàradh eachdraidh bheò agus tha e a' clàradh boillsgeadh ann an tìm ann am beatha dhaoine agus an loidhne anns na bliadhnachan mu dheireadh den fhicheadamh linn agus toiseach a 'chiad linn thar fhichead. Bha na taisbeanaidhean a' comharrachadh buaidh rèile na Gàidhealtachd air daoine, sealladh-tìre agus eaconamaidh Gàidhealtachd na h-Alba.
Tha sinn a' toirt taing airson taic don Luchd-urrais a leanas a mhaoinich an t-suirbhidh dhealbh camara de phrìomh loidhne na Gàidhealtachd, Loidhne a' Chaoil agus an Loidhne a Tuath le luchd-togail-dheilbh bho Thaigh-tasgaidh Nàiseanta an Rèile eadar 1997 agus 2003:
Railtrack, Railtrack-Alba, Scotrail, EWS, Porterbrook, First Engineering, Com-pàirtichean Lìora Rèile na Gàidhealtachd, Comhairle na Gàidhealtachd, Iomairt Rois & Chrombaigh, Iomairt Ghallaibh agus Chataibh, Safeways, Caraidean Taigh-tasgaidh Nàiseanta an Rèile, Comhairle Pheairt & Chinn Rois agus Comann Rèile na Gàidhealtachd


text:
Bloemfontein
'S e prìomh-bhaile breithneachail Afraga a Deas a tha ann an Bloemfontein. Ach tha dà phrìomh-bhaile eile ann: Cape Town (reachdail) agus Pretoria (riochdail).
Thàinig an t-ainm Bloemfontein bhon cànan Afrikaans agus Duitseis: "Bloem ontsprong". Tha sin a' ciallachadh fuaran nan flùraichean. Tha far-ainm eile air: Baile nan Ròsan.
Tha Bloemfontein suidhichte ann am meadhan na dùthcha anns an Highveld. Tha an fharsaingeachd rèidh le beanntan beaga (koppies san Afrikaans) an-siud agus an-seo. 'S e seo an co-chomharran aige: 29° 6’ Deas agus 26° 13’ Ear. Tha mu 369,568 duine a’ fuireach anns a’ bhaile fhèin.
Chaidh Bloemfontein a stèidheachadh le Henry Douglas Warden à Breatainn anns a' bhliadhna 1846.
Rugadh an sgrìobhadair J. R. R. Tolkien an seo air an 3mh latha den Fhaoilteach, 1892, ach dh’fhàg an teaghlach aige Afraga a Deas ann an 1896, nuair a chaochail athair Tolkien.


text:
Cosgaisean 2017-18
Bidh na h-àiteachan-fuirich agus biadh a’ cosg £4,480 airson na bliadhna Acadaimigich 2017/18.
Bidh agaibh ris a’ chiad suim de £560 a phàigheadh mus tig sibh dhan a’ Cholaiste – feumar seo a pàigheadh airson an seòmar a ghlèidheadh agus faodaidh sibh airgead a thoirt dhuinn (ma tha sibh air an làraich) no a pàigheadh le seic no cairt.
Bidh agaibh cuideachd ri airgead-èarlais de £200 a phàigheadh mar phàirt den chùmhnant agaibh le Roinn nan Goireasan. Thèid an t-suim seo a thilleadh, an dèidh chìsean airson cron, easbhaidh no fhiachan, ro dheireadh an Iuchair an dèidh na bliadhna colaiste anns an do thòisich an t-oileanach a' fuireach ann.
Faodar taghadh a dhèanamh à trì sgeamaichean pàighidh a bhios ann am-bliadhna:
1. Faodar an t-suim air fad a phàigheadh chun na Colaiste sa chiad seachdain (às aonais an £560 a dh’fheumar pàigheadh an toiseach).
2. Faodar an còir dhen t-suim (an dèidh a’ chiad £560) a phàigheadh ann an dà phàirt - £1960 air 9 an Dàmhair 2017 agus £1960 air 9 an Gearran 2018.
3. Faodar an còir dhen t-suim (an dèidh a’ chiad £560) a phàigheadh gach mìos - £490 gach mìos bho 9 an Dàmhair 2017 – 9 an Cèitean 2018.
Ge-bith de roghainn a thaghas sibh bidh agaibh ri £560 a’ phàigheadh an toiseach, mus tig sibh. Ma tha seo dol a’ thogail trioblaidean dhuibh, innis dhuinn cho luath sa ghabhas.
Ma tha thu ag iarraidh fuireach taobh a-muigh na Colaiste, bu chòir dhut buidseat a chur air dòigh le gu leòr airson cosgaisean a phàigheadh a h-uile mìos a' toirt a-steach màl, dealain, cìsean na Comhairle, cunntas-fòn, biadh is mar sin air adhart.